|  |  |  |
| --- | --- | --- |
|  | **Vinterskole****23.1.23 – 26.1.23** | Region Syddanmark_var2_Logo_color |
|  |

**Kære studerende**

Du inviteres hermed til fire dages vinterskole på Sydvestjysk Sygehus (Esbjerg). Her kan du blive klogere på arbejdet som læge på et større sygehus (og lære mere om Esbjerg by), inden kandidatuddannelsen i medicin åbner i Esbjerg.

Glæd dig til at opleve den daglige praksis på sygehuset, faglige oplæg om lægelige problemstillinger i arbejdslivet, og kom med, når vi udfordrer dig med klinisk simulation.

**Dato:** Uge 04 - 2023 (mandag, tirsdag, onsdag og torsdag).

**Sted:** Vi mødes i foyeren ved indgang J 76 b, på Sydvestjysk Sygehus (Esbjerg), mandag d. 23. januar, kl. 07:30. Her møder du de andre studerende og lægefaglig direktør Anna-Marie Bloch Münster og HR-partner Liselotte Sylvester, som vil guide dig igennem vinterskolen.

**Praktisk:** Du bliver indkvarteret på sygehusets regning på Danhostel Esbjerg, Gl. Vardevej 80, 6700 Esbjerg, fra søndag aften d. 22. januar til torsdag d. 26. januar (fire overnatninger). Du skal selv sørge for aftensmad d. 22. januar og betale for transporten til og fra Esbjerg.

**Forplejning:** Indkvarteringen er inklusiv morgenmad - øvrig forplejning på sygehuset samt middag mandag til og med frokost torsdag er gratis.

**Tilmelding:** For at tilmelde dig, skal du enten være tilmeldt kandidatuddannelsen i Esbjerg eller være interesseret i at søge ind på kandidatuddannelsen i Esbjerg i 2023. Pladserne bliver fordelt efter følgende princip: 1/3 af pladserne går til dem, som allerede har valgt Esbjerg til deres kandidatuddannelse og 2/3 af pladserne går til dem, som er interesseret i at søge ind på kandidatuddannelsen i Esbjerg i 2023.

**Tilmelding**: Side 2 udfyldes og sendes til: HR Partner Liselotte Sylvester, på e-mail: **liselotte.sylvester@rsyd.dk** Du vil modtage besked start december 2022, om du er optaget på vinterskolen i uge 04 – 2023.

**Har du spørgsmål** kan du kontakte Liselotte Sylvester på 7918 3459.
**Din tilmelding er bindende**. I alt deltager op til 30 medicinstuderende.

Vi glæder os til at se dig!

Med venlige hilsner

Anna-Marie Bloch Münster

Lægelig direktør

Sydvestjysk Sygehus

|  |  |  |
| --- | --- | --- |
|  | **Vinterskole****23.1.23 – 26.1.23** | Region Syddanmark_var2_Logo_color |
|  |

**Tilmeldingsskema SDU:**

|  |  |
| --- | --- |
| **Fulde navn:** |  |
| **Køn:** | Kvinde Mand  |
| **Mobil telefon nr.:** |  |
| **E-mail:** |  |
| **Interesse:** | 1) Du allerede tilmeldt kandidatuddannelsen i Esbjerg, med start sept.: 20242) Du er interesseret i at tage din kandidatuddannelse i Esbjerg, og er klar til at gøre dette fra sept.: 2023 3) Har du deltaget på en sommer –eller vinterskole før **Ja**: **Nej**:  |
| **Hold på SDU:** | Hvad hedder dit hold på SDU? |
| **Uniformsstørrelse** | (S, M, L, XL, XXL) |
| **Hensyn til forplejning?****(allergi, kostform, % svinekød mv.)** |  |
| **Skal du overnatte på Danhostel**?**(4 mandsværelser inkl. Bad og toilet, opdelt efter køn og hold)** | JaNej  |
| **Gratis tilbud til dig:** | **1) Der er tilbud om at komme ud at svømme i** Svømmestadion Danmark, husk badetøj og håndklæde, hvis du er interesseret heri. Tilmelding ikke nødvendig.**2**) Vi har også arrangeret en tur i biografen tirsdag aften d. 24.1.23. Vil du med ind at se filmen Jagten af Thomas Vinterberg, skal du sætte X, så bestiller jeg en billet, popcorn og sodavand til dig. Tilmelding nødvendig! |

Skemaet sendes til liselotte.sylvester@rsyd.dk, senest d. 1. december 2022.